cyanic-selkie/wikianc huggingface dataset:
Katedraal van Luxemburg
Die Jesuïete uit België, wat destyds net soos Luxemburg deel uitgemaak het van die Spaanse Nederlande, het hulle plaaslike kollege in 1603 geopen, en tot by die jaar 1713 was dit die belangrikste onderwysinstelling in die land, waar die meeste jong Luxemburgers skoolgegaan het.
Hiiumaa
Hiiumaa is ook relatief dig bebos en dunbevolk. Die meeste inwoners woon in die dorpies langs die kus. Die hoogste punt op die eiland (68,5 m) lê op die westelike skiereiland Kopu, waar mens ook die vernaamste besienswaardigheid van Hiiumaa vind: 'n vyftiende-eeuse vuurtoring.
Katedraal van Luxemburg
Die naam Notre-Dame ("Ons Liewe Vrou") is op 31 Maart 1848 deur die apostoliese vikaris Jean-Théodore Laurent aan die kerk gegee. Sy opvolger Nicolas Adames het vanaf 1854 die binneversierings in die Neogotiese styl laat herskep. Nadat Luxemburg deur Pous Pius IX op 27 Junie 1870 tot 'n outonome bisdom verhef is, het die kerk Notre-Dame die Katedraal Notre-Dame geword.
Hiiumaa
Hiiumaa is armer aan kultuurhistoriese besienswaardighede as die buureiland Saaremaa. Daar is een veertiende-eeuse kerk in Pühalepa. Hiiumaa speel wel 'n opmerklike rol in die Estiese musiekgeskiedenis: sowel die vroeë twintigste-eeuse komponis Rudolf Tobias as die teenwoordige buite Estland ruim bekende Erkki-Sven Tüür is daar gebore. Bowendien speel die dorpie Reigi 'n hoofrol in Estland se bekendste opera, Die pastoor van Reigi van Eduard Tubin.
Katedraal van Luxemburg
Vanweë die groot skare pelgrims is die katedraal in die tydperk tussen 1935 en 1938 volgens die planne van die argitek Hubert Schumacher in samewerking met Léon Lommel van die plaaslike Séminaire vergroot. Die koor is in 1963 by die nuwe liturgiese konvensies van die Tweede Vatikaanse Konsilie aangepas. In die jare 1977 en 1978 is klein herstelwerk in opdrag van die stad Luxemburg gedoen.
Josephine Højbjerg
Josephine Højbjerg (gebore 14 Januarie 2003) is 'n Deense aktrise. Sy is bekend vir haar rolle in die rolprent Hacker (2019) en in die televisiereekse Bron/Broen (2011), Første Gang (2017), en Tinka og kongespillet (2019).
Katedraal van Luxemburg
Binneversiering
Die katedraal se binneversiering is in die styl van die Laat-Hollandse Renaissance uitgevoer. Die vyf pilare het 'n Doriese kapiteel en is in die jaar 1617 deur Ulrich Job vervaardig. Baie skulpture is van albaster gemaak, die gunstelingmateriaal van die Laat-Hollandse Renaissancetydperk.
Die versierings van die tribune is in 'n kontrak met Daniel Muller, gedateer 13 November 1620, gedetailleerd vasgelê. Die opvallendste besonderhede is die maskers en groteske gesigte.
Harvey Braban
Harvey Braban (19 Mei 1883 – 1943) was 'n Engelse akteur. Hy was bekend vir sy rolle in die rolprente The Loves of Mary, Queen of Scots (1923), Blackmail (1929), en Queen of Destiny (1938).
Milla Louw
Milla Louw (5 Oktober 1922 – 1 April 2012) was 'n Afrikaanse aktrise en stemafrigter wat van die grootste name in die plaaslike bedryf opgelei het. Sy het onder andere akteurs soos Marius Weyers, Wilna Snyman en Ivan Zimmermann afgerig.
Biografie
Louw is in 1922 op die plaas Langlaagte tussen Vredenburg en Saldanha gebore.
Sy matrikuleer van die Hoërskool Jan van Riebeeck, waar sy al reeds drama-klasse geneem het. Daarna verwerf sy 'n graad in maatskaplike werk aan die Universiteit van Stellenbosch. Sy was ook een van die eerste studente wat by die Akademie vir Dramakuns (ADK) ingeskryf het, en behaal hier haar drame-lisensiaat. Later het sy self by die ADK klas gegee.
Die eerste rolprent waarin sy speel is Huis op Horings (1963) saam met Anna Neethling-Pohl en met Truida Pohl as regisseur. Daarna volg Die Geheim Van Nantes in 1969 waar sy die rol van Julia du Toit vir regisseur Dirk de Villiers gespeel het.
Sy is op 1 April 2012 in die St. George's-hospitaal in Port Elizabeth aan 'n hartaanval oorlede. Sy word oorleef deur drie dogters, tien kleinkinders en ses agterkleinkinders.
Ivan Zimmermann
Ivan Zimmermann is 'n Suid-Afrikaanse akteur wat bekend is vir sy rol as Koert Weideman in M-Net se sepie Egoli: Plek van Goud.
Janet Jackson
Janet Jackson (gebore 16 Mei 1966) is 'n Amerikaanse aktrise en komponis. Sy is bekend vir haar rolle in die rolprente Poetic Justice (1993), Nutty Professor II: The Klumps (2000), en Why Did I Get Married? (2007).
Kinderjare
Janet Jackson is as die laaste van tien kinders gebore. Haar ouers is Joseph en Katherine Jackson. Sy het saam met agt ouer broers en susters in 'n tweeslaapkamerhuis gewoon. Haar pa Joseph (of Joe) het as 'n hyskraanoperateur in 'n staalfabriek gewerk en haar ma Katherine as 'n winkelklerk vir Sears, voordat sy 'n toegewyde Jehovah se Getuie geword het. Voor Jackson se geboorte het haar pa besluit om 'n musikale loopbaan as die frontman van die R&B- groep The Falcons te volg, maar hy het nie verder as die nagklubs in Indiana gevorder nie.
As kleuter het Jackson se ouer broers Jackie, Tito, Jermaine, Marlon en Michael in nagklubs en teaters as The Jackson 5 opgetree. Die groep het in Maart 1969 begin optree, en teen die einde van die jaar het die groep hul eerste van vier opeenvolgende nr.1-treffers opgeneem. Toe die Jackson 5 hul eerste suksesse behaal het, het die hele gesin na Suid-Kalifornië verhuis en in 1971 in 'n herehuis ingetrek, wat hulle die bynaam Hayvenhurst genoem het.
Op die ouderdom van sewe, as gevolg van haar liefde vir perde, het Jackson na 'n loopbaan as 'n jokkie gestreef, en was nie van plan om die skoubedryf te betree nie. Haar pa het egter anders gedink en het vroeg reeds kunstenaarspotensiaal in haar gesien. Soos die sukses van die Jackson 5 begin taan het, het Joseph besluit om die ander kinders in die kollig te plaas, insluitend Janet. Op 9 April 1974 het sy saam met byna al haar familie haar eerste optrede by die MGM Grand in Las Vegas gelewer. Sy het vinnig die ster van die program geword wat verskeie bekendes van die era nageboots het soos veral Cher, Marie Osmond, Toni Tennille en Mae West.
Jackson en haar gesin se Vegas-optrede het die aandag van CBS-direkteur Fred Silverman in 1976 getrek. Die stasie was desperaat op soek na 'n plaasvervanger vir die destyds gestaakte Sonny & Cher Show, wat direk oorkant die ABC-program rondom Donny Osmond geprogrammeer is. Die program The Jacksons het op 16 Junie 1976 begin en hulle het die eerste Afro-Amerikaanse gesin geword wat hul eie televisieprogram gehad het. Die program het net twee seisoene bestaan ​​en is in 1977 gestaak.
Joen Højerslev
Joen Højerslev (gebore 30 Julie 1974) is 'n Deense akteur. Hy is bekend vir sy rolle in die rolprente Det grå guld (2013), Darkland (2017), en Journal 64 (2018), en in die televisiereeks Ride Upon the Storm (2017).
Buitelandse betrekkinge van Andorra
Sedert die totstandkoming van soewereiniteit met die bekragtiging van die grondwet in 1993, het Andorra voort beweeg om 'n aktiewe deelnemer van die internasionale gemeenskap te word. In Julie 1993 vestig Andorra sy eerste diplomatieke missie in die wêreld na die Verenigde Nasies. Vroeg in 1995 stel die Verenigde State en Andorra formele diplomatieke bande in. Andorra brei ook verhoudings uit met ander nasies.
Andorra onderhou ses ambassades buite sy grense: in Oostenryk, België, Frankryk, Spanje, Portugal en die Verenigde State (in New York). Die prinsdom se permanente missie na die Verenigde Nasies in New York dien ook as hulle ambassade na die Verenigde State, Kanada en Meksiko.
Frankryk, Spanje en Portugal het ambassades in Andorra. Switserland het 'n konsulaat-generaal in Andorra.
Buitelandse sake word na omgesien deur die Ministerie van Buitelandse sake (Katalaans: Ministeri d'Afers Exteriors).
Lidmaatskappe
Andorra is 'n volle lid van die Verenigde Nasies (VN), Verenigde Nasies se Opvoedkundige, Wetenskaplike en Kulturele Organisasie (UNESCO), Verenigde Nasies se Konferensie insake Handel en Ontwikkeling (UNCTAD), Internasionale Strafhof (ISH), Internasionale Sentrum vir die Studie van die Bewaring en Restourasie van Kulturele eiendom (ICCROM), Internasionale Telekommunikasie Unie (ITU), Internasionale Rooi Kruis, Universele Kopiereg Konvensie, Raad van Europa, EUTELSAT, Wêreld Toerisme Organisasie, Organisasie vir Veiligheid en Samewerking in Europa (OVSE), Wêreld Doeane Organisasie (CCC), en Interpol. Sedert 1991 het Andorra 'n spesiale ooreenkoms met die Europese Unie.
Dispute – Internasionaal: Geen
Betrekkinge met die Republiek van Kosovo
Op 8 Junie 2011 word Andorra die 97ste lidstaat van die Verenigde Nasies om die onafhanklikheid van die Republiek van Kosovo te erken. Die Kosovaarse Minister van Buitelandse Sake bevestig daarna dat die twee lande binnekort diplomatieke bande sal smee. Voor dit, in 2008, was Andorra huiwerig om die Republiek van Kosovo se onafhanklikheid te erken as gevolg van 'n moontlike presedent in die streek en as gevolg van druk vanaf Spanje. Andorra en Kosovo vestig diplomatieke bande op 14 September 2011.
Betrekkinge met die Verenigde State
Die Verenigde State vestig diplomatieke bande met Andorra op 21 Februarie 1995. Die twee lande het 'n uitstekende verhouding. Die Amerikaanse ambassadeur tot Spanje is ook geakkrediteer as ambassadeur tot Andorra. Amerikaanse Konsulaat-Generaal-beamptes in Barcelona gestasioneer, is verantwoordelik vir die dag-tot-dag uitvoer van betrekkinge met Andorra. Die destydse Permanente Afgevaardigde van Andorra tot die Verenigde Nasies, Carles Font-Rossell, is geakkrediteer as Andorra se eerste ambassadeur tot die Verenigde State vanaf 14 Maart 2008. Die huidige ambassadeur wat sedert 2 November 2009 diens doen, is Narcís Casal de Fonsdeviela.
Betrekkinge met die Europese Unie
Andorra het deel in die doeane-unie van die Europese Unie (EU) sedert 1991 hoewel dit landbouprodukte uitsluit. Andorra hou sy grensbeheer buite Schengen, alhoewel inwoners met 'n Schengen-visa gewoonlik ingelaat word. Andorra is die enigste dwergstaat wat die euro gebruik sonder 'n amptelike ooreenkoms, hoewel die land in samesprekings verkeer met die EU oor 'n ooreenkoms om hul eie munte te munt.
Mu Aquarii
Mu Aquarii (afgekort as μ Aqr) is ’n dubbelster in die sterrebeeld Waterdraer (Aquarius). Dit deel die tradisionele naam Albulaan met Nu Aquarii. Dit kom van die Arabiese term al-bulacān (ألبولعان), "die twee slukkers". Die ster was saam met ε Aqr (Albali) en ν Aqr (Albulaan) bekend as al Bulaʽ (البلع), die Slukker.
Eienskappe
Die dubbelster is sowat 157 ligjare van die Son af geleë en met ’n skynbare magnitude van 4,7 is dit met die blote oog sigbaar.
Mu Aquarii is ’n spektroskopiese dubbelster met ’n wenteltydperk van 1 566 dae en ’n eksentrisiteit van 0,23. Die gesamentlike spektrum stem ooreen met ’n sterreklassifikasie van A3m – die agtervoegsel "m" dui aan dit het versterkte metaaleienskappe.
Kate Jackson
Kate Jackson (gebore 29 Oktober 1948) is 'n Amerikaanse aktrise, vervaardiger, en regisseuse. Sy is bekend vir haar rolle in die televisiereekse Dark Shadows (1966), The Rookies (1972), Charlie's Angels (1976), en Scarecrow and Mrs. King (1983).
Breanna Yde
Breanna Yde (gebore 11 Junie 2003) is 'n Amerikaanse aktrise. Sy is bekend vir haar rolle in die rolprent Level 26: Dark Prophecy (2010) en in die televisiereekse The Thundermans (2013), The Haunted Hathaways (2013), en School of Rock (2016).
Allan Melvin
Allan Melvin (18 Februarie 1923 – 17 Januarie 2008) was 'n Amerikaanse akteur en skrywer. Hy was bekend vir sy rolle in die televisiereekse The Phil Silvers Show (1955), The Andy Griffith Show (1960), The Adventures of Gulliver (1968), en Flash Gordon (1979).
Faust (sage)
Faust is 'n legendariese figuur wat gebaseer is op die Duitse dokter Johann Faust. Daar het tegelykertyd met sy afsterwe, vermoedelik om en by 1540, gerugte begin ontstaan dat hy 'n pakt met die duiwel gesluit het.
Die verhale oor Faust
Een van die eerste sages oor Faust is in 1587 gepubliseer deur Johann Spies: Het verhaal van dokter J. Faust. Daarin het Faust 'n afspraak gemaak met die duiwel, wat Mefistofeles genoem word. Hy sou Faust beloon deur aan hom rykdom, kennis en die plesiere van die lewe te voorsien, maar Faust het egter teruggekap deur te sê dat hy na sy dood sodoende sy siel sal prysgee. Hierdie verhaal is wyd vertaal, en dit was nie lank nie voordat 'n toneelstuk daaroor in Engeland geskryf is deur Christopher Marlowe, getitel "The Tragical History of the Life and Death of Doctor Faustus" 1604). Later is verskeie poppespel uitvoerings hierop gebaseer. Dit het Goethe in kontak gebring met die sage van Faust.
Faust is 'n passievolle geleerde wat reeds al die wetenskaplike kennis wat moontlik is aangeleer het en dit ook verstaan, sonder dat sy dors na ware kennis geblus is. In sy soeke na belangrike kennis is hy verlei om die rasionele weg te verlaat, en beland hy op die gebied van die alchemie, die towenaars en die duiwel, 'n gebeurtenis waarmee hy nie gelukkig is nie en waardeur hy behoorlik gesteur word:
"Zwei Seelen wohnen, ah! In meiner Brust."
Die twee teenoorgesteldes - rasionaliteit en irrasionaliteit - wat versoen moet word, is een van die belangrikste temas van die Romantiek en ook die boek.
Die geleerde word tipies in die sage gewoonlik voorgestel as skoorvoetend, nors, kwaad, dwaas, onmenslik, arrogant, goddeloos, waansinnig, immoreel en gevaarlik. Dit is persone wat rykdom, roem en sukses behaal het maar steeds onvervul voel, terwyl hulle ten volle toegewyd is aan, en gefassineer is deur hul werk, maar nie in staat daartoe is om selfs die mees basiese sosiale verhoudinge te smee nie.
Die duiwel, Mefistofeles, sluit 'n soort weddenskap met God dat hy 'n aardse dokter genaamd Faust op die verkeerde en immorele pad kan bring. God self is egter vol vertroue dat Faust nie in die versoeking sal kom nie. Die volgende dag stap Faust en sy vriend Wagner saam. Faust merk op hoeveel die mensdom en die natuur hom fassineer, maar hy voel nog steeds ongelukkig. Op pad terug sien hulle 'n hond wat Faust aan't bestudeer is. Wanneer Faust egter met die hond begin praat, verander die hond in Mefistofeles. Later verval Faust in 'n diepe slaap.
Wanneer hy weer wakker word, maak Mefistofeles aan hom 'n aanbod: hy sal Faust op aarde dien, waarna Faust hom sal dien. Faust aanvaar hierdie voorstel omdat hy ongelukkig op aarde is. Wanneer Faust verlief raak op Margarete, vra hy egter Mefistofeles se hulp: hy wil ten alle koste 'n gelukkige lewe saam met haar skep.
Goethe se Faust
Die eerste deel van Goethe se "Faust" is in 1806 gepubliseer. Die tweede deel het Goethe tot sy dood verborge gehou, waarna dit in 1831 gepubliseer is.
Juno-strand
Juno strand was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die tweede oostelike van die vyf strande. Kanadese troepe het hier geland.
Daar was beplan dat die eerste landingsbote om 7:35 op die strand sou wees maar weens onstuimige see is die landing met 30 minute vertraag. Die nadeel van die stap was dat landmyne en ander myne toe onder die water was toe die troepe geland het en 90 van die 306 landingskepe is vernietig, die meeste as gevolg van Duitse Teller myne. Teen 10:00 het die Kanadese magte die strand beheer en die binneland begin inbeweeg. Teen 12:00 het die hele Kanadese 3de Divisie aan wal gegaan. Teen die einde van D-dag het 21,400 troepe en 3 200 voertuie hier aan land gegaan. Ongevalle was slegs 335 vir die dag, baie minder as wat verwag was.
Die eerste golf troepe aan wal het die meeste gely, een uit negentien het gesneuwel.
Die ander vier strande is Sword, Gold, Omaha en Utah.
Meshuggah
Meshuggah is 'n Sweedse progressiewe metal band van Umeå, wat gevorm was in 1987. Meshuggah bestaan uit die stigterslede sanger Jens Kidman en hoofkitaarspeler Fredrik Thordendal, tromspeler Tomas Haake, wat aangesluit het in 1990, ritme kitaarspeler Mårten Hagström, wat aangesluit het in 1993 en baskitaarspeler Dick Lövgren sedert 2004. Meshuggah het eerste internasionale aandag gelok met die 1995 vrylating Destroy, Erase, Improve vir die samesmelting van death metal, thrash metal, progressiewe metal en jazz fusion elemente. Meshuggah het bekend geword vir hul innoverende musikale styl en komplekse lied strukture. Meshuggah was bestempel as een van die tien belangrikste hard rock en heavy metal bands deur Rolling Stone en as die belangrikste band in metal deur Alternative Press. In 2018, was Meshuggah genomineer vir 'n Grammy-Toekenning vir hul liedjie "Clockworks" onder die "Beste Metal Prestasie" kategorie.
Delbrücker SC
Delbrücker SC  is 'n sokkerklub uit Delbrück in die deelstaat Noord-Rynland-Wesfale in Duitsland. Die klub is oorspronklik in 1920 gestig as die sportklub DJK Delbrück. In 1925 het die sokkerafdeling onafhanklik geword as Ballspielverein Delbrück. In 1949 is die klub vir twee jaar uit alle kompetisies geskors na 'n aanval op die skeidsregter by die Stadion Laumeskamp. Die spelers het die skorsing omseil deur na 'n jaar die klub te ontbind en 'n nuwe klub te stig, die huidige Delbrücker Sport-Club.
Gestreepte vlindervis
Die Gestreepte vlindervis (Chaetodon lineolatus) is 'n vis wat voorkom in die Stille Oseaan, die Indiese Oseaan: meer spesifiek die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Lined butterflyfish.
Identifikasie
Die vis word tot 30cm lank en is die grootste van al die vlindervisse. Die vis se lyf is wit met nou, vertikale lyne aan die sys. Daar is breë swart streep op die rugkant wat 'n geel rant het en daar is 'n swart band wat deur die oë gaan. Die stert-, dorsale- en analevinne is geel. Die onvolwasse vissies lyk amper soos die volwasse visse; daar is egter nie 'n swart band op die rug nie en daar is 'n swart kol op die stertvin basis.
Delbrücker SC
Die klub se grootste prestasies was om die Oberliga Wesfale te haal in 2005 en om die hoofrondte van die DFB-Pokal te haal in 2006.
Maurice Braddell
Maurice Braddell (23 November 1900 – 28 Julie 1990) was 'n Engelse akteur en skrywer. Hy was bekend vir sy rolle in die rolprente Men of Tomorrow (1932), Love, Life & Laughter (1934), Things to Come (1936), en Flesh (1968).
Gestreepte vlindervis
Identifikasie
Die visse leef in aflandige koraalriwwe in water wat 2 tot 170m diep is. Hulle is territoriaal van aard en kom gewoonlik in pare voor. Tydens paartyd kan hulle in groepe voorkom.
Die vis vreet koraal poliepe, bodem ongewerweldes en alge. Die spesie is sku.
Leeah D. Jackson
Leeah D. Jackson (gebore 26 Januarie 1998) is 'n Amerikaanse aktrise en komponis. Sy is bekend vir haar rolle in die rolprent In the Hive (2012) en in die televisiereekse Boston Public (2000) en The Shield (2002).
Kallenbroek
Kallenbroek is ’n nedersetting in die munisipaliteit Barneveld in die provinsie Gelderland in Nederland.
Erica juniperina
Erica juniperina is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Outeniekwaberge voor. Daar is een populasie bekend van minder as 'n 100 plante. Die plant se habitat word bedreig deur indringerplante soos dennebome en hakea spesies wat vanaf die Robinsonpas versprei.
Gary Sinise
Gary Sinise (gebore 17 Maart 1955) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Of Mice and Men (1992), Forrest Gump (1994), Apollo 13 (1995), en Ransom (1996).
Dikbekstreepkoppie
Die dikbekstreepkoppie (Nesospiza wilkinsi) is 'n standvoël wat leef en nesmaak op Inaccessible-eiland en Nightingale-eiland. Dit word ook die Wilkinsstreepkoppie genoem en in Engels die Wilkins' Bunting.
Identifikasie
Die voël word tot 16 cm lank en leef saam met die Inaccessible-streepkoppie waarmee dit maklik verwar kan word. Die dikbekstreepkoppie het 'n bonkiger voorkoms en 'n dik massiewe snawel wat hom toelaat om harde Phylica-neute te kraak. Hulle leef meestal in die Phylica-struike en boomvaringsone.
Sciaenidae
Sciaenidae is 'n vis-familie wat hoort tot die orde Perciformes. Die Suid-Afrikaanse kabeljoue, geelbek en baardman is deel van die familie. Daar is 70 genera met ten minste 100 spesies wat tot dié familie hoort. Elf van die spesies kom aan die Suid-Afrikaanse kus voor.
Kenmerke
Die visse van die familie is oor die algemeen groot, 23 cm - 2 m. Hulle verkies oor die algemeen vlakker, sanderige water en word daarom algemeen in strandmere (lagune's) gevind. Al die visse het 'n sylyn wat strek tot by die stertvin. Die groter spesies het kommersiële waarde; dit dien as voeding. Sciaenidae's word drommers genoem omrede hulle 'n verskeidenheid geluide kan maak deur hul spiere in die gas-gevulde blaas te laat vibreer. Hulle kom in al die oseane in tropiese en gematigde water voor.
Susan Yeagley
Susan Yeagley (gebore 27 Februarie 1972) is 'n Amerikaanse aktrise. Sy is bekend vir haar rolle in die rolprente The Thin Pink Line (1998), Almost Famous (2000), Coyote Ugly (2000), en Blended (2014).
Dai Bradley
Dai Bradley (gebore 27 September 1953) is 'n Engelse akteur. Hy is bekend vir sy rolle in die rolprente Kes (1969), Absolution (1978), en Redemption (2013), en in die televisiereeks Two People (1979).
Erica junonia
Erica junonia is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Skurweberg in die Koue Bokkeveld naby Ceres voor. Die plant se habitat word bedreig deur die hoë voorkoms van veldbrande, droogtes en indringerplante.
Paris Jackson
Paris Jackson (gebore 3 April 1998) is 'n Amerikaanse aktrise. Sy is bekend vir haar rolle in die rolprente Gringo (2018) en The Space Between, en in die televisiereeks Star (2016).
Utah-strand
Utah strand was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die mees westelike van die vyf strande. Amerikaanse troepe het hier aan land gegaan.
Die eerste landingskepe het reeds om 06:00 troepe begin aflaai. Hulle was egter een kilometer van koers af en het verder oos geland as wat beplan was. Die rede hiervoor was dat vier van die gidsbote myne getref het en uit aksie gestel was. Die geluk was by die ongeluk, hierdie gedeelte van die strand was minder goed verdedig as die beplande landings area en die Duitse magte is vinnig oorrompel.
Toe hul bevelvoerder, Theodore Roosevelt jr., sien wat aangaan en die situasie opgesom het, het hy blykbaar gesê: We'll start the war right here"! Teen die einde van D-dag het 23,500 troepe en 1 700 voertuie hier aan land gegaan. Die ongevalle was minder as 200.
Die ander vier strande is Juno, Gold, Omaha en Sword.
Tai'an
Tai'an (Chinees: 泰安) is 'n stad in die Chinese provinsie Sjandong met 'n bevolking van 5 494 200 in 2010. Die stad is in die ooste van China naby die kus van die Oos-Chinese See, wes van Qingdao, suid van Beijing en Tianjin geleë.
Tai'an grens in die noorde aan Jinan, in die noordooste aan Laiwu, in die ooste aan Zibo, in die suidooste aan Linyi, in die weste aan Liaocheng en in die suide aan Jining. In die weste vloei die Geelrivier en in die noorde is die Tai Shan, een van die heilige berge van China, geleë. Sowat 6 % van die inwoners is Christene. Rondom die stad word koring en mielies verbou.
Curt von François
Curt Karl Bruno von François (gebore 2 Oktober 1852 in Luxemburg, gesterf 28 Desember 1931 in Königs Wusterhausen) was 'n offisier in die Duitse Schutztruppe in die eertydse kolonie Duits-Suidwes-Afrika en op 18 Oktober 1890 die stigter van die teenswoordige Namibiese hoofstad Windhoek.
Eerste jare
Curt von François was die seun van die Pruisiese genl. Bruno von François wat in 1870 tydens die Slag van Spichern gesneuwel het. Sy familie is van Hugenote-oorsprong.
Hy is by die kadetskool in Wahlstatt en later in Berlyn opgelei, en het die Frans-Duitse Oorlog meegemaak. In 1883 neem hy deel aan die Kasai-ekspedisie saam met Hermann von Wissmann en in 1885 saam met George Grenfell aan die navorsingsreis na Tsjuapa en Lulongo. Na sy terugkeer na Duitsland word hy verkies tot lid van die Groot Generale staf en tot die offisiersrang van hoofman bevorder.
In Duits-Oos-Afrika
Vanaf 1887 word hy na die Duitse kolonies Togo en die Kameroen gestuur. Terwyl hy daar was, bereik die versoek hom in 1889 of hy bereid sou wees om die Schutztruppe in die nuwe Duitse kolonie Suidwes-Afrika op die been te bring en te lei beskerming van Duitse belange in die gebied. Hy voldoen aan die versoek en reis na Teneriffa waar hy aan die begin van Junie 1889 die Schutztruppe onder aanvoering van sy jongste broer, luitenant Hugo von François, aantref. Hulle het uit 21 soldate bestaan, waaronder agt lede van die keiserlike leër en 12 vrywilligers. Hy neem die bevel oor en land met die troepe op 24 Junie 1889 in die Britse kroongebied van Walvisbaai. Van daar marsjeer hy en die soldate te voet na Otjimbingwe en rig op 8 Julie 1889 hulle hoofkwartier daar op. Otjimbingwe was in daardie stadium die setel van die eerste rykskommissaris van Suidwes-Afrika, dr. Heinrich Göring.
Duits-Suidwes-Afrika
Sy eerste militêre maatreël was in Augustus van daardie jaar toe hy op Swakop in die nabyheid van Tsaobis 'n pos oprig om beheer uit te oefen oor die handelsweg wat daarlangs geloop het. Hy vertrek daarna op 'n byna twee jaar lange verkenningstog na die noorde en ooste van die toe nog grotendeels onverkende land. Na sy terugkeer in 1890 word hy rykskommissaris in Göring se plek en hernieu die beskermingsverdrag met die hoofman van die Herero-volk, Maharero. So verkry hy die reg om in die destyds nog onbewoonde Windhoek 'n militêre pos op te rig.
Samuel Maharero, 'n seun van Maharero, het probeer om die verdrag nietig te laat verklaar na die dood van sy vader, maar het daarvan afgesien weens die energieke toedoen van Von François. Op 18 Oktober 1890 word die hoeksteen vir die Alte Feste in Windhoek gelê en daarmee ook die toekomstige stad gestig. Die plek is weliswaar sedert omstreeks 1840 deur Jonker Afrikaner met 'n geraamde bevolking van 30 000 bewoon, maar het verval en opgehou om as nedersetting te bestaan. Daar is vandag nog 'n standbeeld in die middestad van Windhoek wat aan die stigting deur Von François herinner.
Van 1890 tot 1892 hou Von François hom saam met sy broer Hugo besig met die kartografie van die land. Na die voltooiing in 1891 van die Alte Feste word die hoofkwartier van die rykskommissaris van Otjimbingwe na Windhoek verskuif, waardeur Windhoek die hoofstad van die gebied word. Von François was veral besorg oor die daarstel van 'n hawe wat onafhanklik van die Britse hawe by Walvisbaai was en stig op 12 September 1892 die hawedorp Swakopmund. Hier land die eerste maal in 1893 onder avontuurlike maar lewensgevaarlike omstandighede die dringend noodsaaklike versterking van 225 soldate om te help met die stryd teen die oproerige Namas onder leiding van hulle hoofman, Hendrik Witbooi. Met die hulp van die versterking slaag Von François in September 1893 daarin om hulle vesting by Hornkranz te verower, hoewel Witbooi ontvlug het.
Op 1 Januarie 1894 sit die opvolger van die huidige bevelvoerder van die Schutztruppe en nuwe rykskommissaris, maj. Theodor Leutwein, voet aan wal by Swakopmund. Albei onderneem verkenningstogte na die suide van die land waar Von François in Maart 1894 op Gibeon en Keetmanshoop troepe-poste oprig.
Von François verlaat die gebied in Augustus 1894 en reis oor Kaapstad na Duitsland. Hy het aan sy opvolger omvangryke kaarte nagelaat waarop die eerste militêre landkaart van die kolonie gegrond is. Hugo von François het in die land agtergebly en stig die plaas François, waar hy in 1904 tydens die Herero-oorlog sneuwel.
Fuyang
Fuyang (Chinees: 阜阳) is 'n stad in die Chinese provinsie Anhui met 'n bevolking van 10 142 922 in 2010. Die stad is in die ooste van China, noordwes van Sjanghai en Nanjing geleë. Fuyang grens in die noordooste aan Botsjou, in die suidooste aan Huainan en in die suide aan Lu'an.
Machu Picchu
Machu Picchu (Machu Pikchu, wat Ou Piek in die taal Quechua beteken ), en ook soms die "Verlore Stad van die Inkas" genoem, is 'n goed bewaarde Inkaruïne wat 2 430 m bo seevlak op 'n bergrif geleë is. Machu Picchu is bo die Urubambavallei in Peru geleë, sowat 70 km noordwes van Cusco. Die ruïne het vir eeue vergete geraak deur die buitewêreld, totdat die argeoloog Hiram Bingham dit in 1911 herontdek het en dit onder die wêreld se aandag gebring het.
Die bouers van Machu Picchu
Daar was twee soort adel, die edelliede van geboorte (die ware Inkas) en 'n adelstand van bevoorregtes, wat bestaan het uit persone van Indiaanse afkoms aan wie die Inkas in ruil vir dienste die verhewe posisie verleen het. Die Inkabewind was diktatoriaal en het elke aspek van die volk se daaglikse lewe beheer, maar dit was oor die algemeen heilsaam.
Die geboue van Machu Picchu is baie soos dié van Cusco; erdewerk en ander oorblyfsels van die Inkas is gevind, en daar bestaan geen twyfel dat die Inkas die stad uitgelê het soos dit vandag nog bestaan nie. Kennis van die Inkabeskawing word egter beperk deur die feit dat hulle nie 'n skryfstelsel gehad het nie, maar 'n ingewikkelde stelsel van gekleurde en geknoopte koorde, bekend as quipu. In party lnkastede het hierdie koorde bewaar gebly, maar ongelukkig het dié in Machu Picchu almal in die vogtige lug verrot en sodoende het baie waardevolle inligting oor die stad verlore gegaan.
As al die struikelblokke in gedagte gehou word wat die Inkas moes oorkom met die bou van die stad, is Machu Picchu werklik 'n argitektoniese wonderwerk. Hulle het nooit die wiel geken nie. Dit beteken dat hulle geen waens of karre gehad het nie en dat alle boumateriaal en ander voorrade deur mense of lamas gedra moes word. Verder was hul enigste gereedskap kliphamers en bronskoevoete en -bytels, want yster en staal was vir hulle onbekend.
Huise en tempels
Die huise in die stad is in groepe gebou. Die huise van die rykes is van gepoleerde ardynsteen (vierkantig gekapte klippe) gebou, wat so volmaak inmekaargepas het dat geen messelklei nodig was nie.
Gespikkelde borseltand
Die gespikkelde borseltand (Ctenochaetus truncatus) is 'n vis wat wydverspreid voorkom in die Indiese Oseaan; ook aan die ooskus van Afrika suidwaarts tot by KwaZulu-Natal. In Engels staan die vis bekend as spotted bristletooth of Indian gold-ring bristle-tooth.
Machu Picchu
Huise en tempels
Die huise van die minder gegoedes is met kleiner klippe gebou en was nie so fyn afgewerk nie. Die dakke was van riet. Die dakke van die geboue in Machu Picchu was steiler as dié van die meeste ander Inkageboue om die bergreën af te voer. Die huise het min of geen vensters gehad nie. Waarskynlik die mooiste gebou in Machu Picchu is die Halfsirkelvormige Tempel, wat van wit granietblokke gebou is. ŉ Ander tempel het byna 4 m hoë mure, ook van wit graniet, met pragtige nisse.
Gespikkelde borseltand
Identifikasie
Die vis word tot 18 cm lank. Die kop en en lyf is geelbruin tot donkerbruin en bedek met klein, ligte kolletjies. Die rante van die dorsale en anale vinne is ligblou en daar is 'n geel ring om die oë. Die onvolwasse vissies is helder geel en daar is blou rante op die dorsale en anale vinne.
Machu Picchu
Huise en tempels
Onder die sewe nisse in die agtermuur is 'n enorme klipblok, wat miskien 'n altaar of troon was. Nou klippype het water uit verskeie fonteine teen die berghange ongeveer 1 km ver na die stad gebring. Dit is moeilik om vas te stel wanneer die inwoners van Machu Picchu presies die stad verlaat het. Dit was moontlik 'n vesting van die laaste vrye Inkas wat voor die Spaanse invaller gevlug het.
Kiewieteiers
Kiewieteiers (Adromischus cooperi (Baker) A.Berger) is 'n vetplantjie wat endemies aan die oostelike Karoo is. Dit word op klipperige hellings aangetref. Op die SANBI-rooilys word dit as 'veilig' (LC) gelys.
Machu Picchu
Huise en tempels
'n Tekort aan water was miskien een van die redes hoekom die stad ontruim is – in die droë seisoen het die bergstrome net genoeg water verskaf vir Bingham en sy geselskap. Die Spanjaarde het nooit die stad bereik nie en dit het byna 400 jaar lank onontdek in die berge van Peru gelê.
Kiewieteiers
Dit is 'n dwergvetplantjie wat 4,5 cm hoog word. Dit het spreidende takkies wat digbeset is met blare wat 5 cm lank kan word. Hulle is dik en silwergroen tot blou met pers kolle wat hulle effens soos die eiers van kiewiete laat lyk.
Machu Picchu
Geskiedenis
Machu Picchu is waarskynlik die mees bekende simbool van die Inka-ryk. Sedert 1983 is die bouvalle as 'n Wêrelderfenisgebied deur die UNESCO verklaar en bestaan daar baie kommer oor skade aan die bouvalle wat deur toerisme veroorsaak word.
Kiewieteiers
Dit word as kamerplantjie gehou. Dit vereis baie lig, temperature van 18 (snags) tot 24 °C (bedags) en 'n vogtigheid van 25-50%
Fédération Cynologique Internationale
Die Fédération Cynologique Internationale is 'n internasionale federasie van kennelklubs en is gebaseer in Thuin, België. Die oorspronklike organisasie is in 1911 deur lidlande die Duitsland, Oostenryk, België, Frankryk, en Nederland gevorm, maar het tydens die Eerste Wêreldoorlog ophou bestaan. Die organisasie is in 1921 deur Frankryk en België herstig.
Machu Picchu
Geskiedenis
Daar word geglo dat die stad gebou is deur die Sapa Inka, Pachacuti, rondom die jaar 1440 en dat dit bewoon was tot en met die Spaanse verowering van Peru in 1532. Argeologiese bewyse (tesame met onlangse navorsing oor koloniale dokumente) dui daarop dat Machu Picchu nie 'n gewone stad was nie, maar hoofsaaklik 'n wegbreekplek vir die Inka edellui (soortgelyk aan die Romeinse villas). Die stad het 'n groot paleis en tempel wat opgedra is aan Inka gode rondom 'n binnehof, met ander geboue vir werkers. Daar word beraam dat daar nie meer as 750 mense op 'n keer in Machu Picchu kon gewoon het nie en dat daar waarskynlik 'n baie kleiner aantal mense tydens die reënseisoen daar gewoon het as die edellui nie daar vertoef het nie.
Fédération Cynologique Internationale
Geskiedenis
Die Fédération Cynologique Internationale is op 22 Mei 1911 deur die volgende lidorganisasies gestig:
Machu Picchu
Geskiedenis
Daar word geglo dat die plek gekies was vanweë sy unieke ligging en geologiese kenmerke. Daar word beweer dat die silhoeët van die bergreeks agter Machu Picchu die gesig 'n Inka verteenwoordig wat na die lug opkyk, met die hoogste piek, Huayna Picchu ("Jong Piek"), wat die neus voorstel.
In 2003 het sowat 400 000 mense Machu Picchu besoek en het UNESCO kommer uitgespreek oor die skade wat so 'n hoë getal toeriste aan die plek kan aanrig. Peruviaanse owerhede hou egter vol dat daar nie 'n probleem is nie en dat die afgeleë aard van die plek 'n natuurlike beperking op die groei van toerisme sal hê. Daar word dikwels voorstelle gemaak vir die installasie van 'n kabelkar op die plek, maar sulke voorstelle is tot dusver van die hand gewys.
Ligging
Machu Picchu is sowat 70 kilometer noordwes van Cusco, op die kruin van die berg Machu Picchu wat ongeveer 2350 meter bo seevlak uittroon. Dit is een van die belangrikste argeologiese sentra in Suid-Amerika en daarom ook een van die mees besoekte toeristeaantrekkings in Peru. Daar is 'n krans van Machu Picchu af wat afdaal tot by die Urubambarivier. Die ligging van die stad was 'n militêre geheim gewees en die diep skeure en berge het 'n uitstekende natuurlike verdediging gebied.
Machu Picchu bewaringsgebied
In 1981 is die sowat 325,92 vierkante kilometer rondom Machu Picchu as 'n "Geskiedkundige Bewaringsgebied" van Peru verklaar. Hierdie gebied wat nie alleen tot die bouvalle beperk is nie, sluit ook die landskap en sy plantegroei en dierelewe in met 'n oorvloed orgideë.
Johan Reinhard het bewyse voorgelê wat aandui dat die plasing van die stad gekies is vanweë sy ligging relatief tot sleutelbakens in die omgewing wat godsdienstige betekenis gehad het, veral die berge wat belyn is met verskeie sterrekundige gebeure.
Drie dele
Machu Picchu is verdeel in drie hoofdele, volgens argeoloë: 'n deel wat skynbaar as heilig beskou was, 'n bymekaarkomplek en 'n deel vir priesters en adellui. In die eerste gedeelte kom die grootste hoeveelheid argeologiese skatte voor: die Intihuatana, die Tempel van die kleure en die Kamer met die drie Vensters. Hierdie geboue was skynbaar aan Inti, hul songod en hoofgod, opgedra. In die gedeelte van die adel is 'n groep huise wat in rye gerangskik is oor 'n helling; die tuiste van die Amautas (wyse manne) wat gekenmerk is deur sy rooierige mure en 'n sone van die Ñustas (prinsesse) met trapzoïdvormige kamers.
Argitektuur
Al die konstruksiewerk in Machu Picchu maak van die klassieke Inka argitektoniese styl van gepoleerde klipmure gebruik. Die Inkas was meesters met hierdie tegniek waartydens steenblokke gekap is om nou bymekaar in te pas sonder die gebruik van sement. Van die stene is so styf teen mekaar dat 'n mens nie eens 'n mes tussen die stene kan insteek nie.
Die Inkas het nooit die gebruik van die wiel bemeester nie. Daarom bly dit nog 'n raaisel hoe hulle die enorme blokke opmekaar geplaas het. Daar word geglo dat hulle van baie honderde manne gebruik gemaak het om die klippe teen die berg op te stoot. Die Inkas het egter geen geskrifte nagelaat wat 'n insig kan gee in die tegnieke nie. Die geskrifte wat wel bestaan kon tot dusver nog nie ontsyfer word nie.
Die Inkas se padnetwerk
Van die duisende paaie wat deur die voor-Kolumbiaanse beskawings in Suid-Amerika gebou is, was die Inkas s'n die interessantste. Die padnetwerk het almal by Cusco, die hoofstad van die Inka ryk, bymekaar gekom. Een van die paaie het na Machu Picchu gelei. Die Inkas het onderskeid getref tussen die kuspaaie en die bergpaaie, die eersgenoemde was Camino de los llanos genoem en laasgenoemde is Cápac Ñam genoem. Vandag onderneem baie toeriste staproetes op die Inka paaie.
Herontdekking
Op die 24ste Julie 1911 het Hiram Bingham III, 'n Amerikaanse geskiedkundige wat in diens van Yale Universiteit gestaan het, die bouvalle weer herontdek en weereens aandag op die bouvalle gevestig. Bingham het argeologiese studies daar onderneem en 'n boek getiteld "Die Verlore Stad van die Inkas" daaroor geskryf.
Bingham het goeie verhoudinge met die Peruviaanse amptenare gehad en het daarom min moeite ondervind om toestemming en permitte te verkry om deur die land te reis en om voorwerpe van argeologiese waarde te leen en blykbaar was die ooreenkoms dat die voorwerpe in die sorg van Yale Universiteit gelaat sou word tot tyd en wyl die Peruviaanse regering dit weer terug sou vra (meer as 5000 van hierdie voorwerpe is tans in besit van Yale Universiteit). Die Peruviaanse regering het onlangs 'n versoek gerig vir die terugbesorging van alle kulturele materiaal. Yale Universiteit het egter die versoek van die hand gewys en dit het die Peruviaanse regering genoop om regsgedinge te oorweeg.
Mugilidae
Die harders (Mugilidae) is 'n vis-familie wat aan die orde Mugiliformes behoort. Die familie bevat 17 genera en minstens 70 spesies. Sestien van die spesies kom aan die Suid-Afrikaanse kus voor.
Kenmerke
Die lywe van die familie het 'n silidriese vorm met 'n klein koppie. Daar is twee kleinerige dorsale vinne op die rug en die meeste spesies het gevurkte sterte. Die lyf en grootste gedeelte van die kop is bedek met klein skubbe. Die grootte wissel van 20 cm tot 1.2 m. Hulle eet kos wat op die bodem versamel. Die familie kom voor in riviermondings, strandmere en in sanderige baaie. Twee spesies word gevind in riviere en die varswater harder, Myxus capensis, gaan net see toe net om kuit te skiet. Hulle skiet normaalweg kuit in die winter en lente.
Genera
Die vogende genera en gepaardgaande spesies kom aan die Suider-Afrikaanse kus voor:
Genus: Crenimugil
Erica kammanassieae
Erica kammanassieae is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom voor in die Kammanassieberge, meer spesifiek, op die Mannetjiesberg. Die plant word beskou as kritiek seldsaam. Die habitat word nie bedreig nie.
Mugilidae
Genera
Genus: Liza
Genus: Mugil
Genus: Myxus
Genus: Valamugil
Zoeloes
Die woord "Zoeloe" beteken letterlik "lug", maar vandag woon die amaZulu in KwaZulu-Natal, waar die Vallei van 'n Duisend Heuwels geleë is.
Geskiedenis
Min is bekend oor Zoeloe se lewe, of oor die heerskappy van sy opvolgers, Punga, Mageba, Ndaba en Jama, maar in 1787 het hoofman Senzangakona se vrou, Nandi, geboorte geskenk aan 'n merkwaardige seun – Shaka. Ná Senzangakona se dood in 1816, het die Zoeloe-volk trou gesweer aan koning Dingiswayo van die Mthethwa. Sy militêre leierskap en sterk dissipline het Shaka beïnvloed in sy opleiding as soldaat en leier.
Shaka se meteoriese opgang het gedurende hierdie periode plaasgevind, waartydens hy die breëlem-assegaai en die ovale gevegskild ingevoer het. Deur briljante strategie en bloedige oorwinnings het hy 'n merkwaardige beweging van mense deur die hele Suider-Afrika ontketen, waartydens slagoffers wat voor die Zoeloe-krygers uitgevlug het in 'n poging om aan die oorlogvoering te ontkom, baie stamme ontwortel het.
Shaka het vir 'n kort tydperk van 12 jaar tot 1828 geheers, toe sy halfbroers Dingaan en Mpande hom vermoor het. In hierdie tydperk het hy al die stamgroepe van Zoeloeland oorwin en onder sy merkwaardige heerskappy in 'n enkele Zoeloe-nasie verenig.
Vandag
Die Zoeloe-koninkryk bestaan nog en dwing steeds aansienlike respek af vir die huidige koning, Misuzulu Zulu, wat van dieselfde bloedlyn as Shaka afstam. Die Zoeloe-kultuur het burgeroorloë tussen stamme oorleef, sowel as oorloë teen die Boere en die Britte. Hulle identifiseer nog sterk met hul kryger-voorvaders, behou baie kulturele gebruike soos dans en inkorporeer 'n militêre styl.
Benewens die tradisie van lobola of "bruidskat" word beeste gebruik om mee te ploeg en om melk en vleis aan gesinne te voorsien. Die diere word ook geslag as offerandes aan voorvaderlike geeste om rykdom, status en geestelike welsyn te bekom. Die Zoeloes se godsdiens is voorvaderlike aanbidding – soortgelyk aan ander Nguni-groepe, waar respek vir die voorvaders belangrik geag word.
Swartrug-vlindervis
Die Swartrug-vlindervis (Chaetodon melannotus) is 'n vis wat voorkom in die Stille Oseaan en die Indiese Oseaan; meer spesifiek die Rooisee en aan die ooskus van Afrika suidwaarts tot by sentraal KwaZulu-Natal. In Engels staan die vis bekend as die Blackback butterflyfish.
Zoeloes
Vandag
Die voorvaders beïnvloed die daaglikse lewe, oeste en vee en tree as tussengangers op met die Skepper, wat die Zoeloes Nkulunkulu of Tixo noem. Die tussenganger tussen die mense en die voorvaders is die waarsêer, toordokter of sangoma, wat steeds 'n baie belangrike rol in die Zoeloe-tradisie speel.
Swartrug-vlindervis
Identifikasie
Die vis word tot 15cm lank. Dit het 'n wit lyf wat bedek is met 'n reeks swart, nou diagonale strepe. Die snoet en vinne is geel. Daar is ook 'n swart streep oor die oog. Net bo die analevin is 'n swart kol en daar is ook 'n swart vlek op die basis van die stertvin. Die onvolwasse vis lyk net soos die volwasse vis.
Die vis leef in koraal-ryke areas van strandmere, plat riwwe en aflandige riwwe in water wat 2 tot 20m diep is. Hulle is alleenlopers maar kom ook in pare voor. Die visse vreet klein ongewerweldes, alge en sagte en harde korale. Gedurende die nag verander die vis se kleure; die rugkant word donkerder met wit vlekke.
Trisha Yearwood
Trisha Yearwood (gebore 19 September 1964) is 'n Amerikaanse aktrise en vervaardiger. Sy is bekend vir haar rolle in die rolprente Con Air (1997), Life (1999), en Stuart Little (1999), en in die televisiereeks JAG (1995).
Nok
'n Nok is 'n roterende of glystuk in 'n meganiese-skakeling wat veral gebruik word in die omskakeling van roterende beweging na lineêre beweging.
Michael Sinterniklaas
Michael Sinterniklaas (gebore 13 Augustus 1972) is 'n Amerikaanse akteur en vervaardiger. Hy is bekend vir sy rolle in die rolprent Your Name. (2016) en in die televisiereekse The Venture Bros. (2003), Teenage Mutant Ninja Turtles (2003), en Winx Club (2004).
J.W. van der Rijst
duimnael|regs|200px|J.W. van der Rijst.
Lewe en werk
Jan Willem van der Rijst is op 16 Januarie 1828 in Leuven in Vlaandere in België gebore. Sy ouers is Lodewijk van der Rijst en Hendrika Maria Delfgou en hy het twee broers, Petrus Johannes en Engelbertus Leonardus.
Hy bekwaam hom as onderwyser. Hy word in 1861 as sendeling in die Nederduits Gereformeerde Kerk toegelaat en is vir ’n tyd as onderwyser in Calvinia werksaam. In Februarie 1862 word hy as onderwyser en sendeling in die gemeente Wynberg in die Kaap aangestel. In 1863 verlaat hy die Nederduits Gereformeerde Kerk en word voorganger onder die Plymouth Brethren, vir wie hy as reisende prediker optree. Aanvanklik is hy ’n teenstander van Afrikaans, maar sy denkwyse word dan deur D.F. du Toit (Oom Lokomotief) verander, waarna hy op die tweede vergadering van die Genootskap van Regte Afrikaners op 25 September 1875, teenwoordig is.
Hierna beywer hy hom met hart en siel vir Afrikaans. In die Patriot lees ons dat hy op 14 September 1877 op Claremont optree en op 15 Augustus 1879 in die Paarl, waar hy by mnr. McMillan optree. Totius vertel dat hy ’n goeie vriend van sy vader, S.J. du Toit, was en dikwels by hulle aan huis gekom het.
Hy is op 15 Mei 1850 in Amsterdam getroud met Anna Jacoba van Veen en uit die huwelik word drie kinders gebore, twee seuns (Louis Hendrik en Levenloos, beide kort na geboorte oorlede, wat waarskynlik aanleiding gee tot laasgenoemde se naam) en ’n dogter (Anna Wilhelmina) Sy vrou is op 26 November 1900 in Kaapstad oorlede, waarna hy na Nederland terugkeer. Hier trou hy op 9 Januarie 1902 in Amsterdam met die veel jonger Metje Elisabet Wil. Hy is op 13 September 1904 in Alkmaar in Holland oorlede.
Skryfwerk
Hy begin in 1875 om ’n Afrikaanse spraakkuns op te stel, maar verafrikaans eintlik net ’n Hollandse spraakkuns. Hierna pak hy die eerste Spel- en leesboek ver Afrikaanse kinders (onder die skuilnaam Oom Willem), wat binne twee maande uitverkoop is.
Hy stel ook die driedelige Samesprake in Afrikaans en Engels saam, waarvan twee nommers in 1885 verskyn en die derde nommer in 1891. In 1897 word al die nommers saam uitgegee.
Ná P.D. Rossouw skryf hy die eerste preke in Afrikaans, wat eers in die Patriot verskyn en later in aparte boekies uitgegee word onder die titel Evangeli in di Volkstaal, nommer een in 1884 en nommer twee in 1885.
In 1886 verskyn ’n godsdienstige verhaal So gaat dit, waarvan ’n gedeelte reeds die vorige jaar in Di Afrikaanse almanak gepubliseer is. Oom Koos gaan Kaap toe waar hy ’n blanke meisie en twee seuns soek om te help met sy boerdery. Omdat hy in die Here se wil is, gaan alles voor die wind en kry hy die helpers, waarna die lotgevalle van die kinders op die plaas die onderwerp van die res van die verhaal word.